钦定古今图书集成/历象汇编/岁功典/第062卷 > 《云南志书》 > 七月十五日题章敬寺 德宗
## 钦定古今图书集成/历象汇编/岁功典/第062卷 > 《云南志书》 > 七月十五日题章敬寺 德宗

招提迩皇邑，复道连重城。法筵会早秋，驾言访禅扃。
尝闻大仙教，清净宗无生。七物匪吾宝，万行先求成。
名相既双寂，繁华奚所荣？金风扇微凉，远烟凝翠晶。
松院静苔色，竹房深磬声。境幽真虑恬，道胜外物轻。
意适本非说，含毫空复情。